کامرس اور صنعت کی وزارتہ
گورنمنٹ ای مارکیٹنگ پلیس  نے پریس انفارمیشن بیورو  کے تعاون سے بھونیشور میں جی ای ایم سیلر سمواد کا اہتمام کیا
پروگرام کا مقصد جی ای ایم کی خدمات کی فراہمی کو بہتر بناتے ہوئے اسٹیک ہولڈرز کو حساس بنانا ہے
گورنمنٹ ای-مارکیٹنگ  پلیس نے پریس انفارمیشن بیورو  کے تعاون سے منگل کو بھونیشور میں جی ای ایم سیلر سمواد کا انعقاد کیا، جس میں جی ای ایم کے اسٹیک ہولڈرز کے ساتھ بات چیت کا ایک اجلاس تھا تاکہ ڈیجیٹل پلیٹ فارم کی خدمات کی فراہمی کو مزید بہتر بنانے کے لیے ان کی رائے اور تجاویز حاصل کی جاسکیں۔
‘سیلر سمواد’ کو خاص طور پر گورنمنٹ ای مارکیٹنگ پلیس پر فروخت کرنے والے افراد کے ساتھ بات چیت کرنے اور انہیں جی ای ایم کی نئی خصوصیات اور کام کاج کے بارے میں آگاہ کرنے کا منصوبہ بنایا گیا ہے جو ان کے لیے پورٹل پر کام کرنے کے لیے مزید سازگار بناتے ہیں۔ سمواد کے ذریعے یہ بھی منصوبہ بنایا گیا تھا کہ یہ فروخت کنندگان اپنے تجربات کے بارے میں بات کریں اور دوسروں کے ساتھ بھی ان سے سیکھنے اور متاثر ہونے کے لیے اسے شیئر کریں۔
میڈیا سے خطاب کرتے ہوئے پی آئی بی کے جوائنٹ ڈائریکٹر، ڈاکٹر گریش چندر داش نے گورنمنٹ ای مارکیٹنگ پلیس  کے تحت متحد مارکیٹ کی اہمیت اور فوائد پر روشنی ڈالی جیسا کہ وزیر اعظم نے تصور کیا تھا۔
اس موقع پر بات کرتے ہوئے جی ای ایم کے خریدار مینجمنٹ کے ڈائریکٹر، جناب انوپ دھن وجئے نے کہا کہ جی ای ایم نے پچھلے کچھ سالوں سے زبردست ترقی کی ہے۔ انہوں نے کہا کہ ‘‘لاکھوں خریدار اور بیچنے والے اب جی ای ایم سے جڑے ہوئے ہیں۔ ترقی کے ساتھ ہمیں لوگوں کو حساس بنانے اور اس کی خدمات کی فراہمی کو مزید بہتر بنانے کی ضرورت ہے جس کے لیے اس سیلر سمواد جیسے پروگرام اہم ہیں۔’’
آج فروخت کنندگان کے ساتھ ایک بات چیت کے سیشن کا بھی اہتمام کیا گیا ہے جس میں فروخت کنندگان نے جی ای ایم پر اپنے تجربات شیئر کیے ہیں۔ایک بیچنے والے پرگیان پریادرشینی چنارا نے کہا کہ ‘‘میں نے ایک باوقار نوکری چھوڑ دی ہے اور ایک کاروباری بننے کے اپنے خواب کا پیچھا کررہا ہوں۔ میں نے اپنا اسٹارٹ اپ شروع کیا ہے اور فی الحال پورے ملک میں تعلیمی مواد فراہم کر رہا ہوں۔ میرے سفر میں جی ای ایم نے بہت مدد کی۔’’
سیلر سمواد کے دوران ایک اور بیچنے والے جناب پریابرت نے جی ای ایم کے بارے میں اپنا تجربہ شیئر کیا اور کہا کہ اس نے کاروبار کرنے اور ترقی کرنے کے لیے ایک شفاف اور پریشانی سے پاک پلیٹ فارم فراہم کیا ہے۔ انہوں نے کہا کہ ‘‘جی ای ایم نے میرے کاروبار میں ایک چمک پیدا کی ہے۔ یہ ایک زبردست ترقی کے راستے پر گامزن ہے۔ جی ای ایم نے نہ صرف بدعنوانی کو ختم کرنے کے لیے ایک زبردست آلہ کے طور پر کام کیا ہے بلکہ درمیانی آدمی کے رواج کو بھی ختم کیا ہے۔’’
یہاں اس بات کا تذکرہ کیا جا سکتا ہے کہ جب سے جی ای ایم کی شروعات ہوئی ہے، اس نے چھلانگ لگا کر ترقی کی ہے۔ اعداد و شمار کے مطابق اکیلے اڈیشہ میں جی ای ایم پر 1,11,931 رجسٹرڈ وینڈر ہیں، جن میں ریاستی حکومت کی ریاستی پی ایس یوز اور مرکزی حکومت کی مرکزی پی ایس یوز شامل ہیں۔ اڈیشہ سے کل 15,323 ایم ایس ایم ای وینڈرز جی ای ایم پر رجسٹرڈ ہیں، جن میں سے 2,557 خواتین ایم ایس ایم ای وینڈرز ہیں۔
جی ای ایم کے ذریعے ملک بھر میں منعقد کیے جانے والے اس طرح کے سیلر سمواد کا یہ پانچواں دن ہے۔ آج بھونیشور کے علاوہ پٹنہ اور احمد آباد میں بیک وقت سیلر سمواد کا انعقاد کیا گیا ہے۔ سیلر سمواد کا مقصد جی ای ایم پورٹل کو مقبول بنانا ہے اور اس کے صارفین سے آراء اور تجاویز حاصل کرکے اس کی خدمات کی فراہمی کو بہتر بنانا ہے۔
جی ای ایم کے بارے میں:
ملک کا قومی سرکاری خریداری پورٹل گورنمنٹ ای مارکیٹ پلیس ، سامان اور خدمات کی خریداری کے لیے شروع سے آخر تک ایک آن لائن مارکیٹ پلیس ہے۔ اس کا آغاز 9 اگست 2016 کو وزیر اعظم کے وژن کے تحت کیا گیا تھا۔ جی ای ایم سرکاری خریداری کی نئی تعریف کرنے کے لیے جانا جاتا ہے اور سرکاری خریداروں اور پبلک سیکٹر کے اداروں کے ذریعے خریداری کے طریقے میں بنیادی تبدیلیاں لانے میں کامیاب رہا ہے۔ جی ای ایم کنٹیکٹ لیس، پیپر لیس اور کیش لیس ہے اور تین ستونوں، کارکردگی، شفافیت اور شمولیت پر کھڑا ہے۔
یہ قابل ذکر ہے کہ جی ای ایم نے مالی سال 22-2021 میں ایک ہی مالی سال میں ایک لاکھ کروڑ روپے کی خریداری کی قیمت کے سنگ میل کو عبور کیا ہے۔ مجموعی طور پر جی ای ایم نے 3.02 لاکھ کروڑ روپے سے زیادہ مالیت کے ایک کروڑ سے زیادہ لین دین کی سہولت فراہم کی ہے۔ یہ ملک بھر میں خریداروں اور فروخت کنندگان سمیت تمام اسٹیک ہولڈرز کے تعاون سے ہی ممکن ہوا ہے۔
اپنے قیام کے بعد سے جی ای ایم مسلسل ترقی کر رہا ہے اور اس میں نئی مصنوعات اور خدمات کے زمرے مسلسل شامل کیے جا رہے ہیں۔ فی الحال جی ای ایم پر تقریباً 300 سروس کیٹیگریز اور 10000 سے زیادہ پروڈکٹ کیٹیگریز دستیاب ہیں۔ ان زمروں میں مصنوعات اور خدمات کی پیشکش کے تقریباً 44 لاکھ کیٹلاگ موجود ہیں۔ مزید برآں جی ای ایم ایک ابھرتا ہوا پلیٹ فارم ہے اور پورٹل میں نئی خصوصیات اور افعال کو شامل کرنے کے لیے مسلسل کام کرتا ہے۔ اس اصول کے مطابق گزشتہ 24 مہینوں میں تقریباً 2000 چھوٹی اور 460 سے زیادہ بڑے کام کاج متعارف کرائے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 74